[{"text_idx": "#000000", "text": "Nissan X-Trail jo\u0303uab ja\u0308rgmisel suvel Euroopasse"}, {"text_idx": "#000001", "text": "2022. aasta suvel jo\u0303uab Euroopasse uus pereautoks mo\u0303eldud linnamaastur.\nAlliance'i CMF-C-platvormil po\u0303hinevale so\u0303idukile on iseloomulikud suurem mitmeku\u0308lgsus, ka\u0308epa\u0308rasus ja mugavus.\nTurule toomisel on linnamaastur varustatud Nissani uuendusliku e-POWERI jo\u0303useadmega."}, {"text_idx": "#000002", "text": "Nissani pilkupu\u0308u\u0308dvate crossover'ite valikusse lisandub ja\u0308rgmisel suvel (2022) ta\u0308iesti uus linnamaastur X-Trail, mille maailma esmaesitlus toimus messil Auto Shanghai 2021."}, {"text_idx": "#000003", "text": "Sarnaselt Qashqaile po\u0303hineb ka see Alliance'i tipptasemel CMF-C-platvormil, mis loodi nii Nissani ta\u0308iustatud e\u2010POWERI jo\u0303useadme jaoks kui ka tipptasemel juhiabitehnoloogia, parema viimistletuse ja du\u0308naamilise jo\u0303udluse esitlemiseks."}, {"text_idx": "#000004", "text": "Uus X-Trail on pereautoks mo\u0303eldud eduka linnamaasturi neljas po\u0303lvkond ja selles on alles eelmiste po\u0303lvkondade o\u0303nnestunud omadused: so\u0303iduk pakub paindlikku ja mitmeku\u0308lgset salongi ostjatele, kes soovivad nii seikluslikkust kui ka Nissani uusimaid pardatehnoloogiaid. Sarnaselt praegusele X-Trailile on ka uus versioon saadaval kokkuklapitava kolmanda istmereaga, mis suurendab pereliikmete ja so\u0303prade jaoks lisamugavust u\u0308histe rikkalike kogemuste nautimisel kodust eemal, samas on so\u0303iduk ho\u0303lpsaks parkimiseks piisavalt kompaktne."}, {"text_idx": "#000005", "text": "Uus X-Trail on saadaval koos Nissani e-POWERI jo\u0303useadmega, mis on Nissani ainulaadne tehnoloogia ja ettevo\u0303tte intelligentse mobiilsuse strateegia u\u0308ks po\u0303hikomponentidest."}, {"text_idx": "#000006", "text": "e-POWERI jo\u0303useade on ainulaadne selle poolest, et bensiinimootorit kasutatakse ainult elektrienergia tootmiseks ning rattaid ka\u0308itab ainult elektrimootor. See ta\u0308hendab, et mootor to\u0308o\u0308tab alati optimaalses vahemikus, mis tagab traditsioonilise sisepo\u0303lemismootoriga vo\u0303rreldes suurema ku\u0308tusesa\u0308a\u0308stlikkuse ja madalama CO2-heite. See on ta\u0308iesti uut tu\u0308u\u0308pi jo\u0303useade klientidele, kes pole veel valmis ta\u0308iselektrilist so\u0303idukit ostma, kuid tahavad nautida elektrifitseeritud jo\u0303useadme eeliseid."}, {"text_idx": "#000007", "text": "4WD-versiooniga X-Trail on ja\u0308tkuvalt sobiv Nissan seiklushimulistele peredele, kellele sobib selle vastupidavus ja mitmeku\u0308lgsus, mida toetab lume vo\u0303i maastiku jaoks konfigureeritav ta\u0308iustatud nelikveosu\u0308steem, mis suurendab enesekindlust keerulistes tingimustes, nii maanteel kui ka maastikul."}, {"text_idx": "#000008", "text": "Uue X-Traili saabumine 2022. aasta suvel paneb punkti Nissani pilkupu\u0308u\u0308dva mudelivaliku ta\u0308ielikule uuendamisele."}, {"text_idx": "#000009", "text": "Uus X-Trail ja\u0308tkab Nissani a\u0308ritegevuse u\u0308mberkujundamise plaani Nissan NEXT loosungi all Nissani julget ja innovaatilist teed elektrifitseeritud tuleviku suunas, mis ho\u0303lmab silmapaistva ja julge teise po\u0303lvkonna Juke'i tutvustamist 2019. aasta novembris, uue ja rabava ta\u0308iselektrilise Ariya crossover'i u\u0308lemaailmset avalikustamist 2020. aasta juulis ning ikoonilise ja teedrajava Qashqai kolmanda po\u0303lvkonna tutvustamist 2021. aasta veebruaris."}, {"text_idx": "#000010", "text": "\u201eNissani tootevaliku uuendamine ja\u0308tkub tempokalt. Uus X-Trail ja\u0308a\u0308b truuks oma va\u0308ljakujunenud linnamaasturivalemile, mis on Nissani jaoks alates esimese mudeli tutvustamisest 2001. aastal va\u0308ga edukas olnud. See pakub suuremat to\u0303husust, viimistletust, mitmeku\u0308lgsust ja kasutajaso\u0303bralikku tehnoloogiat. Ja see ta\u0308iendab ka teisi elektrilisi crossover'eid oma seerias, pakkudes klientidele elektrilise jo\u0303useadmega silmapaistvat linnamaasturit igapa\u0308evaseks kasutuseks,\" u\u0308tles Nissani Aafrika, La\u0308his-Ida, India, Euroopa ja Okeaania (AMIEO) piirkonna esimees Guillaume Cartier."}, {"text_idx": "#000012", "text": "Nissan on ko\u0303igist u\u0308lemere tootjatest u\u0308he parima esindatusega Euroopas, andes kohapealses kujundus-, uurimis- ja arendustegevuses, tootmises, logistikas ning mu\u0308u\u0308gi- ja turundustegevuses to\u0308o\u0308d u\u0308le 16 000 to\u0308o\u0308tajale. 2019. aastal tootsid Nissani tehased U\u0308hendkuningriigis, Hispaanias ja Venemaal ligikaudu 465 000 so\u0303idukit, sealhulgas autasu pa\u0308lvinud crossover'id, tarbeso\u0303idukid ja Nissan LEAF. Pu\u0308u\u0308eldes oma eesma\u0308rgi poole saavutada heitgaasivaba ja surmajuhtumiteta maantee, on Nissan oma intelligentse mobiilsuse visiooniga selle valdkonna liider. Olles va\u0308lja to\u0308o\u0308tatud Nissani toodete ja tehnoloogia u\u0308hendusliini juhtimiseks, ankurdab see 360-kraadine ka\u0308sitlusviis tuleviku mobiilsusele ettevo\u0303tte kriitilised otsused teemadel, kuidas autosid energiaallikaga varustada, kuidas autosid juhtida ning kuidas autod u\u0308hiskonda integreeruvad."}, {"text_idx": "#000015", "text": "That\u2019s how much you could save per year by switching to an electric vehicle!"}]